Polisie lê beslag op dwelms, motors tydens klopjag | Maroela Media
Polisie lê beslag op dwelms, motors tydens klopjag
Die polisie het op verskeie dwelms en vier motors beslag gelê na 'n klopjag op 'n huis in Randburg, Johannesburg.
'n Polisiewoordvoerder, kapt. Pinky Tsinyane, sê die polisie het reageer na 'n wenk van die publiek rakende dwelms wat in die area verkoop word. Tsinyane sê die polisie het Saterdag 'n klopjag op die huis uitgevoer. "Daar is saamgeperste dagga, Mandrax, dwelm chemikalieë en toerusting in die huis gevind. Hulle het ook beslag gelê op 'n Kia, Audi S3, BMW M3 en Colt bakkie. Die straatwaarde van al die items is nagenoeg R2 miljoen." Tsinyane sê die eienaar van die huis was nie tuis nie. Die polisie ondersoek 'n saak van vervaardiging en dwelmhandel.